Portugal debuterte i Eurovision Song Contest i 1964 og har deltatt 52 ganger. Portugal var fra 2006 til 2017 det landet som hadde deltatt flest ganger uten å vinne, og frem til 2017 var Portugals beste plassering en sjetteplass. I 2017 lyktes det omsider landet å vinne sin første seier, da Salvador Sobral vant konkurransen med balladen «Amar pelos dois». Portugal arrangerte derfor Eurovision Song Contest 2018. Portugal har kommet sist fire ganger: i debutåret 1964, i 1974, i 1997 og på hjemmebane i 2018. Etter innføringen av semifinaler i 2004 har Portugal kvalifisert seg til finalen 6 av 15 ganger.